laion/Wikipedia-Exotic huggingface dataset:
Lisette Vunder

Lisette Vunder (14. oktoober 1905 Narvas – 20. juuli 2009) oli eesti pikaealine. Aastatel 1924–1926 õppis ta Tallinnas Riigi Kunsttööstuskooli juures korraldatud käsitöö õpetajate ettevalmistuskursustel ning omandas gümnaasiumi käsitöö õpetaja kutse. Lisette Vunder on töötanud nii käsitööõpetajana, olnud O/Ü "Kodukäsitöö" instruktor ning töötanud Kunstitoodete Kombinaadis. Ta arreteeriti Tallinnas nõukogude julgeolekuorganite poolt 29. augustil 1950 ja viibis vangilaagris Permi oblastis kuni 1956. aastani. Eesti Päevaleht, nr. 171, 28. juuli 2009 Pirita vanimal elanikul täitus 103 eluaasta - Postimees, 9. november 2008. Kirje küüditatust okupatsioon.ee kodulehel
Fame

Fame on ingliskeelne sõna, mis tähendab 'kuulsus'. Seda nime kannab üks ansambel ja mitu teost. Fame on Rootsi kahemeheansambel. Teosed: "Fame" on 1980. aasta muusikafilm. "Fame" on 1982.–1987 aastate NBC telesari samanimelise muusikafilmi teemal. Fame andmekogus IMDb (inglise) "Fame" on 2009. aasta muusikafilm. "Fame" on filmil põhinev muusikal. "Fame" on Grace Jonesi album. "Fame" on God Lives Underwateri album. "Fame" on Irene Cara laul. "Fame" on David Bowie laul. FAME ehk rasvhapete metüülestrid FAME, andmebaasi- ja programmeerimiskeel Fama Fame Original 1980s TV Show Theme
Tagasiteed ei ole

"Tagasiteed ei ole" on mitme filmi pealkiri. "Tagasiteed ei ole" ("Point of No Return"), USA krimimärul aastast 1993, mille lavastas John Badham "Tagasiteed ei ole" ("Point of No Return"), Austraalia triller, mille lavastas Vincent Monton aastal 1994
Kurk (geograafia)

Kurk on väina või merekitsuse nimetus mõningates Eesti mererannikupiirkondades, aga ka kaugemal. Kurgud on Eestis Hari kurk, Viire kurk ja Voosi kurk. Eestikeelsed nimetused, kus veel kurk kasutusel on, on Kura kurk ja Valge mere kurk. Soome keeles on kasutusel ka kurkku (Merenkurkku, Kuurinkurkku – Kura kurk, Vienankurkku – Valge mere kurk). Kurkse väin
Drenthe provints

Drenthe provints ehk Drenthe on Hollandi 1. järgu haldusüksus (provints). Drenthe paikneb Hollandi kirdeosas. Ta piirneb põhjas Groningeni provintsiga, idas Saksamaaga, lõunas Overijsseli provintsi ja läänes Friisimaa provintsiga. Drenthe on Hollandi provintside seas pindalalt üheksandal ja rahvaarvult kümnendal kohal. Rahvastiku tihedus on 186 inimest ruutkilomeetri kohta (2009). Provintsi hümn on "Mijn Drenthe". Kuninganna esindajaks provintsis on Jacques Tichelaar. Provintsi keskus on Assen. Teised tähtsamad asulad on Emmen, Hoogeveen, Meppel, Coevorden, Beilen ja Roden. Drenthe provints on suurelt jaolt maa-asustusega piirkond. Provintsi idaosas on liivane seljandik Hondsrug, mis ulatub Emmenist Groningeni linnani välja. Provintsi kaguosas on säilinud nõmmesid. Zuidlaardermeeri järve suubub väike Hunze jõgi ehk Oostermoerse vaart. Provintsi läbib Oranje kanal (Oranjekanaal). Aa en Hunze vald Asseni linn Borger-Odoorni vald Coevordeni vald Emmeni vald Hoogeveeni vald Meppeli vald Midden-Drenthe vald Noordenveldi vald Tynaarlo vald Westerveldi vald De Woldeni vald https://www.provincie.drenthe.nl/feitenencijfers/cijfers/bevolking-wonen/ Provintsi koduleht
Harry Abel

Harry Abel (3. märts 1920 Torma vald, Tartumaa – 21. detsember 1996) oli eesti humorist. Tema isa oli sepp. Harry Abel töötas kaubatundja ja klubijuhatajana. Ta avaldas vesteid ja humoreske pseudonüümi Ernst Kern (Kärna Ärni) all. Abel, Harry Eesti biograafiline andmebaas ISIK
Karolin

Karolin on kiirkatamaraan, mis kuulus Lindaliini ASile. Laev sõitis aastatel 2009-2017 liinil Tallinn–Helsingi. Laev on ehitatud 2000. aastal Austraalias ning Lindaliini AS ostis laeva 2008. aasta septembris Saksamaalt. Laev saabus Tallinna novembris 2008. Laeva eelmine nimi oli Polarstern ning kodusadam Borkum.  Karolin – pildid, videod ja helifailid Wikimedia Commonsis
Panninäpits

Panninäpits ehk säppel on eemaldatav vars. Panninäpits on tööriist, mida kasutatakse varreta panni või poti tõstmiseks. Pann
Arthur Rackham

Arthur Rackham (19. september 1867 – 6. september 1939) oli inglise kunstnik, raamatuillustraator. Arthur Rackham on muu hulgas illustreerinud palju laste- ja muinasjuturaamatuid.
Ralph Albert Blakelock

Ralph Albert Blakelock (15. oktoober 1847 New York – 9. august 1919) oli ameerika kunstnik.
Miehikkälä vald

Miehikkälä on vald Lõuna-Soomes Kymenlaakso maakonnas. Vallas elab 2187 inimest (31. mai 2011) ja rahvastiku tihedus on 5,5 in/km². Miehikkälä naabervallad on Kouvola linn, Hamina linn, Luumäki, Virolahti ja Lappeenranta linn. Vallas räägitakse peamiselt soome keelt. Hurttala, Kylmälä, Lapjärvi, Miehikkälä, Muurikkala, Muurola, Hauhia, Kaitainen, Laisniemi, Pitkäkoski, Purho, Saivikkala, Salo-Miehikkälä, Suur-Miehikkälä. Population growth biggest in nearly 70 years Miehikkälä valla koduleht
Miehikkälä

Miehikkälä on küla Soomes Kymenlaakso maakonnas Miehikkälä vallas.
Pyhtää vald

Pyhtää on vald Soomes Lõuna-Soome läänis Kymenlaakso maakonnas. Vallas elab 5100 inimest ja rahvastiku tihedus on 17,8 in/km². Pyhtää naabervallad on Kotka linn ja Loviisa linn (varem Ruotsinpyhtää vald). Pyhtää vallas Mustaviiri saarel asub UNESCO maailmapärandi nimistusse kuuluva Struve geodeetilise kaare mõõdupunkt (60° 16′ 35″ N, 26° 36′ 12″ E). Population growth biggest in nearly 70 years Pyhtää valla koduleht
3. aastatuhat

Sündmused maailmas • Aastate loend • Aasta päevad ◄ | 2. aastatuhat | 3. aastatuhat     21. sajand Kolmas aastatuhat on periood, mis algas 1. jaanuaril 2001 ja lõpeb 31. detsembril 3000. Null lükkab sajandivahetuse aasta jagu edasi
Solon

Solon Ateenast (Σόλων; 640–635 eKr Ateena – umbes 559 eKr Ateena) oli vanakreeka poeet, kaupmees, rändur ja poliitik. Teda peetakse üheks seitsmest targast. Solon pärines Kodriidide ülikusuguvõsast, kuhu olid kuulunud ka Ateena kuningad. Ta teenis nooruses elatist kaupmehena, mis võimaldas tal palju oma isikliku laevaga reisida. Nähtavasti oli ta juba enne oma poliitilist tegevust kaaskodanikele tuntud kui luuletaja. Tema eleegiad ja jambid seostusid seadusandlusega, põhiteemadeks olid poliitika ja moraal. Ta on loonud siiski ka luuletusi, kus ülistatakse muusasid, veini ja armastust. Ta oli esimene Ateena luuletaja, ja mõne tema luuletuse poliitiline suunitlus pidi tõmbama kuulajate tähelepanu. Tunnustades Soloni teeneid Salamise saare tagasivallutamisel megaralastelt 594 eKr, valisid ateenlased ta arhondiks. Umbes 594. aastal eKr kehtestas ta kõigile lõbumaja omanikele kaheprotsendilise maksu. Ta rajas esimesena riiklikud bordellid. Umbes 590 eKr paigutas Solon Ateenas prostituudid avalikesse majadesse. Tuntud on Soloni lendlause "Mis liig, see liig", samuti tema vaidlus teatrimees Thespisega: "Kui lubate teatris tõemeeli valet esitada, siis hakkavad ka riigimehed näitemängudest eeskuju võtma!" Georgios Papadogeorgos, "Vana-Kreeka suurkujud: Elu ja looming", lk 16–17. Tõlkinud Anneli Kritšmann. Kirjastus Ilo, 2004. Broström, Natasja (9. august 2024). "Ettevaatust! Maksukoguja tuleb!". Imeline Ajalugu. Vaadatud 24. augustil 2024. Christensen, Else (1. aprill 2023). "Prostituut, maailma peaaegu vanim elukutse". Imeline Ajalugu. Vaadatud 9. mail 2023.
Asendiisomeeria

Asendiisomeeria on orgaaniliste ühendite isomeeria, mille puhul isomeerid erinevad üksteisest kordsete sidemete või funktsionaalrühmade paigutuse poolest sama struktuuriga süsinikahelal. Ahelaisomeeria
Ahelaisomeeria

Ahelaisomeeria on orgaaniliste ühendite isomeeria, mis tuleneb süsinikahela erinevast struktuurist. 1-klorobutaan ja 1-kloro-2-metüülpropaan erinevad üksteisest süsinikahela kuju poolest. Samaviisi erinevad 2-klorobutaan ja 2-kloro-2-metüülpropaan. Need ained on paarikaupa üksteise suhtes ahelaisomeerid. Asendiisomeeria
RAF

RAF võib tähendada: Punaarmee Fraktsioon (Rote Armee Fraktion) Riia autotehas (Rīgas Autofabrika) RAF, selle tehase automark Suurbritannia kuninglik õhuvägi (Royal Air Force) Raf (laulja), Itaalia laulja
Valencia autonoomne piirkond

Valencia autonoomne piirkond on 1. järgu haldusüksus Hispaanias. Asub Vahemere rannikul. Piirkonnas on 3 provintsi: Valencia, Alicante ja Castellóni provints. https://pegv.gva.es/va/padro-municipal-continu-explotacio-estadistica.-resultats-per-a-la-comunitat-valenciana?viewUrl165292846=/auto/produccion/web/PMH/UC/2022/ultimesxifres.html
Heitvesi

Heitvesi (inglise effluent) on inimkasutuses olnud ja seejärel loodusesse tagasi lastud vesi. Enamasti on heitvee omadused algselt kasutatud vee omadest halvemad, harvem on loodusesse lastud heitvee omadused samad mis esialgsel veel (näiteks paisu läbinud vesi). Olmes ja tööstuses kasutatud heitvett nimetatakse enamasti reoveeks. Reovesi
2. aastatuhat

Sündmused maailmas • Aastate loend • Aasta päevad ◄ | 1. aastatuhat | 2. aastatuhat | 3. aastatuhat   11. sajand | 12. sajand | 13. sajand | 14. sajand | 15. sajand | 16. sajand | 17. sajand | 18. sajand | 19. sajand | 20. sajand 2. aastatuhat pKr ehk 2. aastatuhat m.a.j. Teine aastatuhat on periood, mis algas 1. jaanuaril 1001 ja lõppes 31. detsembril 2000. Euroopa: Renessanss Prantsuse revolutsioon Sõjad: Ristisõda Eesti vabadusvõitlus Kolmekümneaastane sõda Napoleoni sõjakäigud Põhjasõda Esimene maailmasõda Teine maailmasõda Vietnami sõda Johann Sebastian Bach Ludwig van Beethoven Otto von Bismarck Winston Churchill Charles Darwin René Descartes Thomas Alva Edison Albert Einstein Felipe II Benjamin Franklin Sigmund Freud Friedrich Barbarossa Friedrich II Hohenstaufen Friedrich II Suur Galileo Galilei William Gates Johann Wolfgang von Goethe Mihhail Gorbatšov Gregorius VII Adolf Hitler Georg Friedrich Händel Innocentius III Thomas Jefferson Karl V Christoph Kolumbus Mikołaj Kopernik Vladimir Lenin Leonardo da Vinci Abraham Lincoln Martin Luther Louis IX Püha Louis XIV Karl Marx Wolfgang Amadeus Mozart Napoleon I Bonaparte Isaac Newton Friedrich Nietzsche Blaise Pascal Peeter I Suur Richard I Lõvisüda Franklin Delano Roosevelt William Shakespeare Jossif Stalin Aquino Thomas Tšingis-khaan Voltaire George Washington Arvuti Auto Aurumasin Fotoaparaat Internet Kino Lennuk Mobiiltelefon Püssirohi Raadio Rotatsioontrükimasin Rong Sisepõlemismootor Telegraaf Telefon Televiisor Trükipress Antibiootikum Vaktsiin Elekter
Leostumine

Leostumine on mineraalainete (peamiselt vees lahustuvate soolade) väljauhtumine mullast liikuva pinnasevee toimel. Kitsamas tähenduses võidakse leostumise all mõelda karbonaatide väljauhtumist mullast. Leostunud muld Leetumine Erosioon Masing, V. (koost.). 1992. Ökoloogialeksikon. Eesti Entsüklopeediakirjastus, lk 127
Aleksandr Aleksandrov (kosmonaut)

Aleksandr Pavlovitš Aleksandrov (vene Александр Павлович Александров), sündinud 20. veebruaril 1943 Moskvas) on Nõukogude Liidu kosmonaut ja kahekordne Nõukogude Liidu kangelane (23. november 1983 ja 29. detsember 1987). Ta valiti kosmonaudiks 1. detsembril 1978. Ta on abielus ning tal on kaks last.
Mohamed Nasheed

Mohamed Nasheed (divehi keeles މުޙައްމަދު ނަޝީދު; sündinud 17. mail 1967 Males) on Maldiivide poliitik, 11. novembrist 2008 kuni 7. veebruarini 2012 Maldiivide president, alates 29. maist 2019 Maldiivide parlamendi esimees. Maldiivide esimestel demokraatlikel mitmeparteilistel presidendivalimistel valiti Mohamed Nasheed riigi presidendiks. 28. oktoobril 2008 peetud presidendivalimiste teises voorus saavutas ta võidu 30 aastat riiki valitsenud senise presidendi Maumoon Abdul Gayoomi üle. Mohamed Nasheed on üks Maldiivide Demokraatliku Partei asutajaid. Ta on kuulunud ka parlamenti. Opositsioonijuhina oli ta üks eelmise presidendi poliitika ägedamaid kriitikuid ning teda on selle eest korduvalt süüdi mõistetud ja vangistatud. Tema hüüdnimi rahva hulgas on Anni. Mohamed Nasheedi ametiaeg presidendina pidi kestma viis aastat, kuid 7. veebruaril 2012 astus ta pingelises poliitilises olukorras, kus riigis olid juba pikemat aega toimunud ekspresident Gayoomi toetajate meeleavaldused, ametist tagasi. Nasheedi poolehoidjad süüdistasid ka armeed ja politseid tema survestamises tagasiastumiseks. Uueks presidendiks vannutati samal päeval senine asepresident Mohammed Waheed Hassan.
Absorptsioon

Absorptsioon ehk absorbeerimine (sageli sünonüüm neeldumine; tuleneb ld sõnast absorbere) on millegi neelamine, imamine. See mõiste on kasutusel mitmes teadusharus: absorptsioon (füüsika) absorptsioon (keemia) absorptsioon (mükoloogia) Adsorptsioon Sorptsioon
Merike Pau

Maie-Merike Pau (24. jaanuar 1941 Viljandi – 14. märts 2008) oli eesti tõlkija. Ta lõpetas 1967. aastal Tartu Riikliku Ülikooli vene keele ja kirjanduse osakonna. Poolteist aastat õpingutest veetis ta Thbilisi Riiklikus Ülikoolis, kus õppis gruusia keelt ja kirjandust, aga ka tamili keelt. Ta tõlkis ilukirjandust peamiselt gruusia, aga ka itaalia, inglise ja vene keelest. Tal sündis kooselust Kuldar Singiga tütar. Nodar Dumbadze, "Mina, vanaema, Illiko ja Illarion. Ma näen päikest". Tallinn: Eesti Raamat, 1968 Daniel Tšonkhadze, "Surami kindlus". Tallinn: Eesti Raamat, 1968 Giorgi Šatberašvili, "Surnute päike". Tallinn: Eesti Raamat, 1969 Konstantine Gamsahhurdia, "Suure meistri käsi". Tallinn: Eesti Raamat, 1971 Thamaz Tšiladze, "Valge suits". Tallinn: Eesti Raamat, 1971 Revaz Inanišvili, "Kus elab muinasjutuvestja?" Tallinn: Eesti Raamat, 1973 "Gruusia muinasjutte". Tallinn: Eesti Raamat, 1974 Guram Phandžikidze, "Seitsmes taevas". Tallinn: Eesti Raamat, 1975 Otia Iosseliani, "Tähesadu". Loomingu Raamatukogu 23–25, 1976 Mihheil Džavahhišvili, "Varing. Valge krae". Tallinn: Eesti Raamat, 1977 Thamaz Tšiladze, "Bassein". Tallinn: Eesti Raamat, 1980 Tšabua Amiredžibi, "Datha Thuthašhia". Tallinn: Eesti Raamat, 1982 Rezo Tšeišvili, "Luca Pacioli viimased eluaastad". Loomingu Raamatukogu 50, 1983 Guram Dotšanašvili, "Water(po)loo ehk taastamistööd". Loomingu Raamatukogu 38, 1986 Othar Tšiladze, "Raudne teater". Tallinn: Eesti Raamat, 1992 Agatha Christie, "ABC mõrvad". Tallinn: Kupar, 1993 Charles Dickens, "Jõululaul" (lühendanud Shona McKellar). Tallinn: Koolibri, 1999 Agatha Christie, "Hercule Poirot: Hastingsi lahingud". (Koos Kaja Kähriku ja Ralf Tomingaga.) Tallinn: Varrak, 2008 Natalia Ginzburg, "See oli nii. Ambur". (Koos Anne Kallingiga.) Loomingu Raamatukogu 32–33, 1981 Pier Paolo Pasolini, "Teoreem". Loomingu Raamatukogu 7–9, 1990 Umberto Eco, "Roosi nimi". Tallinn: Eesti Raamat, 1997 Luigi Pirandello, "Kadunud Mattia Pascal". Tallinn: Kupar, 2001 Luigi Pirandello, "Sitsiilia sidrunid" (novellid). Loomingu Raamatukogu 6–7, 2001 Umberto Eco, "Eilse päeva saar". Tallinn: Eesti Raamat, 2003 Andrea Camilleri, "Vee kuju". Tallinn: Olion, 2007 Vladimir Tendrjakov, "Agoonia". Loomingu Raamatukogu 16–19, 1970 1997 Eesti Kultuurkapitali kirjanduse sihtkapitali aastapreemia (ilukirjanduslik tõlge võõrkeelest eesti keelde: Umberto Eco "Roosi nimi") "Mis on valmis, teoksil, kavas?", Sirp ja Vasar nr 23, 5. juuni 1970, lk 5.
Imperialism

Imperialism (ladina keeles imperare valitsema; imperium valitsetav maa-ala; näiteks Imperium Romanum) on mitmetähenduslik sõna. Üldiselt mõistetakse imperialismi all ühe riigi enesekeskset poliitikat oma võimu- ja mõjupiirkonna laiendamiseks. Selleks on võimalik luua koloniaalmaid ja protektoraate. Sellist tegevust nimetatakse ka kolonialismiks. Tänapäevases tähenduses on võimupiire võimalik laiendada ka majanduslikult teisi riike halvemasse olukorda pannes, näiteks majanduspiiranguid seades. Marksistliku käsitluse järgi on imperialism kapitalismi viimane staadium, millele järgneb sotsialistlik revolutsioon. Lenin väitis, et 19. sajandi lõpul omandas kapitalism spetsiifilised jooned: tootmine oli saavutanud sellise kontsentratsioonitaseme, mis viis monopolide tekkimiseni ja monopolid olid saavutanud ülevõimu. Lenin nimetas seda kapitalismi staadiumit roiskuvaks, parasiteerivaks ja väljasurevaks. Sellest on tigitud ka kapitalistlike riikide ebaühtlane majanduslik ja poliitiline arengutase ning see ebaühtlus suurenev järsult, omandades hüppelise ja konfliktse iseloomu ja kutsudes olukorras, kus maailm on imperialistlike riikide vahel ära jaotatud, esile maailmasõdu maailma ümberjaotamise pärast. Imperialistlikele riikidele on omane agressiivne ja vallutuslik välispoliitika, milles kajastub monopolide püüd maailmavallutamisele. Omas riigis kaasneb selle poliitikaga majanduse suurenev militariseerumine, mis näitab imperialismi parasiitlikku iseloomu. Monopolide ülemvõim tekitab tendentsi pidurdada ühiskonna tootlike jõudude arengut, mis ei välista tootmise suhteliselt kiiret kasvu üksikutel perioodidel. Lenin leidis, et imperialism on kapitalismi selles arenemisstaadiumis, kus on välja kujunenud monopolide ja finantskapitali ülemvõim, kapitali väljavedu on silmapaistvalt oluline, rahvusvahelised trustid on algust teinud maailma jaotamisega ja kogu maailma territoorium on jaotatud suurimate kapitalistlike riikide vahel. Empire State Peeter Tarvel, Imperialism kui uusima ajaloo periood., Ajalooline Ajakiri nr. 4/1939
Ülar Ploom

Ülar Ploom (sündinud 29. augustil 1955 Tartus) on eesti kirjandusteadlane, tõlkija ja luuletaja. Ta on süvendatult tegelenud hiliskeskaja ja vararenessansi (eriti itaalia) kirjanduse ja kultuuriga ning itaalia 20. sajandi kirjandusega, samuti itaalia kirjanduse retseptsiooniga Eestis. Ta on lõpetanud 1973. aastal Tartu 2. Keskkooli ja 1978. aastal Tallinna Pedagoogilise Instituudi inglise ja saksa keele õpetajana. 1994. aastal kaitses ta Tartu Ülikoolis magistritöö "Francesco Petrarca "Secretum". Filosoofilis-filoloogiline interpretatsioon" (juhendaja Jüri Talvet) ja sai magistrikraadi. 2001. aastal kaitses ta doktoritöö Helsingi Ülikoolis teemal "Quest and Fulfilment in the 13th century Italian Love Lyric. An idea of medieval cognitive poetics" (juhendaja Hannu Riikonen). Ta on tõlkinud itaalia keelest, sealhulgas kaks Umberto Eco teost. Ploom on kirjutanud kommentaarid Harald Rajametsa tõlkele Dante Alighieri "Jumaliku komöödia" esimese osa "Põrgu" (Tallinna Ülikooli Kirjastus, Tallinn 2011) ja teise osa "Purgatoorium" (Tallinna Ülikooli Kirjastus, Tallinn 2016) eestikeelsele tõlkele. Giorgio Bassani, "Finzi-Continide aed" (luuletõlked Doris Kareva), Tallinn: Perioodika, 1987 (Loomingu Raamatukogu, 27–30/1987) Italo Calvino, "Ameerika loengud", Tallinn: Varrak, 1996 Dante Alighieri, "Jumalik komöödia. Paradiis" (koos Harald Rajametsa ja Ilmar Venega), Tallinn: TLÜ Kirjastus, 2022 / Emakeele Sihtasutus, 2023 Umberto Eco, "Baudolino", Tallinn: Varrak, 2003 Umberto Eco, "Lector in fabula", Tartu: Tartu Ülikooli Kirjastus, 2005 Alberto Moravia, "Ükskõiksed", Tallinn: Eesti Raamat, 1984 Alberto Moravia, "Konformist", Tallinn: Eesti Raamat, 1990 Francesco Petrarca, "Secretum". Tallinn: Hortus Litterarum, 1995 Giovanni Verga, "Talupoja au" (novellid, kaastõlkijad Ellen Ilves, Tiina Laats, Merike Pau, Kaia Sisask, Malle Talvet), Tallinn: Perioodika, 1993 (Loomingu Raamatukogu 7–8/1993) "Üks ja kogu" (luuletused), Tallinn: Perioodika, 2002 (Loomingu Raamatukogu, 31/2002) "Porr ja sorry" (luuletused), Tallinn: Tuum, 2006 "Juunist juunini" (luuletused), Tallinn: Eesti Keele Sihtasutus, 2011 "Armukadeduse lopergune nägu ja teisi jutte", Tallinn: Kirimiri, 2020 2002 Betti Alveri kirjandusauhind ("Üks ja kogu") 2004 Itaalia Vabariigi Teeneteordeni ohvitseririst (Ordine al merito della Repubblica italiana, klass ufficiale) 2005 Juhan Liivi luuleauhind ("Lamada karjamaal hiirehernes") 2011 Tallinna Ülikooli teenetemärk 2020 Valgetähe IV klassi teenetemärk 2021 Tallinna Ülikooli kirjandusauhind ("Armukadeduse lopergune nägu ja teisi jutte") (täpse pilgu ja sooja tundega kirja pandud elegantsed novellid) 2023 Eesti Kultuurkapitali kirjanduse sihtkapitali aastapreemia (ilukirjanduslik tõlge eesti keelde, Dante Aligheri "Jumalik komöödia. Paradiis", koos Ilmar Venega) Ülar Ploom Tallinna Ülikooli kodulehel Ülar Ploom Eesti Teadusinfosüsteemis Välisriigi antud teenetemärkide kavaleride andmebaas presidendi kantselei kodulehel (president.ee) Eesti riiklike teenetemärkide kavaleride andmebaas presidendi kantselei kodulehel (president.ee). Ülar Ploom Eesti Teadusinfosüsteemis
Dinistor

Dinistor ehk Shockley diood on neljakihilise ehitusega (kolme pn-siirdega) pooljuhtdiood, mis struktuurilt sarnaneb tüürelektroodita türistoriga. Dinistori võib vaadelda kui kahe vastupidise juhtivustüübiga (pnp ja npn) bipolaartransistori ühendust. Kui positiivne pinge dinistori anoodil ületab antud seadisetüübile omase lülitamispinge, siis dinistori takistus väheneb järsult ja ta hakkab voolu juhtima. Sisselülitatud olekus püsib dinistron seni, kuni teda läbiv vool on suurem kui nn hoidevool; selles väiksema väärtuse korral muutub seadis mittejuhtivaks (suuretakistuslikuks). Esimesed dinistorid toodeti 1950. aastate lõpus Shockley Pooljuhtide Laboratooriumis ja need olid üldse esimesed räni kui pooljuhtmaterjali baasil valmistatud pooljuhtkomponendid. Dinistori enam ei kasutata ja teda asendab sama funktsiooniga diiak. Türistor Sümistor Photo Essay – Shockley 4 Layer Diodes. Transistor Museum (ingl)
Indiana Ülikool

Indiana Ülikool on ülikool Ameerika Ühendriikides Indiana osariigis. Ülikooli keskne linnak Indiana Ülikool (Bloomington) asub Bloomingtonis, ent Indiana Ülikoolile kuulub veel 5 ülikoolilinnakut Indiana osariigi eri linnades, mistõttu on tegu ühtselt hallatava ülikoolide süsteemiga. Lisaks haldab Indiana Ülikool koos Purdue Ülikooliga kolme linnakut Indianapolises, Fort Wayne'is ja Columbuses.
Pasadena

Pasadena on linn USA-s California osariigis Los Angelese maakonnas. Asub San Gabrieli mäestiku jalamil Los Angelese kesklinnast 16 km kaugusel. Pasadenast umbes 10 km kaugusel kirdes Mount Wilsoni tipus asub Mount Wilsoni observatoorium. Pasadena tekkis 1873. aastal, kui Indianast saabunud talupojad sinna koloonia rajasid. Linna nimi pärineb nüüdseks väljasurnud tongva keelest. Pasadena sai linnaõigused 19. juunil 1886. Linnas asuvad California Tehnoloogiainstituut, Norton Simoni muuseum ja Rose Bowli staadion, kus toimus 1994. aasta jalgpalli maailmameistrivõistluste finaalmäng. Linna läbib Los Angelese metroo kuldne liin (lõpp-peatus Sierra Madre Villa). Pasadena City Hall Pasadena Convention Center Hotell The Langham Huntington California Tehnoloogiainstituudi juurde kuuluv Beckman Institute 2016 U.S. Gazetteer Files 2020 United States Census, vaadatud 1.01.2022.  Pasadena – pildid, videod ja helifailid Wikimedia Commonsis Pasadena koduleht
Juri Stepanov

Juri Sergejevitš Stepanov (Юрий Сергеевич Степанов; 20. juuli 1930 Moskva – 3. jaanuar 2012 Moskva) oli vene keeleteadlane (keskendus eriti romaani keeltele), semiootik ja kultuuriteoreetik. Ta on õppinud Moskvas ja Pariisis (Sorbonne'is). Stepanov, Juri S. 1971. Semiotika. Moskva: Nauka. Stepanov, Juri S. 1998. Jazõk i metod. (Язык и метод. К современной философии языка.) Moskva. Juri Stepanovi lühibiograafia
Valencia

Valencia ehk València on linn Hispaania idaosas Vahemere rannikul, Valencia autonoomse piirkonna pealinn. Valencias tegutsevad mitmed kõrgkoolid, näiteks Hispaania üks vanimaid, 1499. aastal asutatud Valencia ülikool ja Valencia Polütehniline Ülikool. 2007. aastal korraldati Valencias 32. America karika (America's Cup) regatt ja osa selle eelvõistlustest. 2010. aastal korraldati Valencias 33. America pokaali purjeregatt, mille võitis BMW-Oralcle meeskond. Linnas tegutsevad kõrgliiga jalgpalliklubid Valencia CF ja Levante UD. Ciutat de les Arts i les Ciències L'Oceanogràfic Mestalla staadion Valencia elamukompleksi tulekahju Municipal Register of Spain of 2023 Valencia linna koduleht (hispaania, inglise, prantsuse keeles)
Bloomington (Indiana)

Bloomington on linn Ameerika Ühendriikides Indiana osariigis, Monroe maakonna keskus. Bloomingtonis asub Indiana Ülikooli keskne ülikoolilinnak Indiana Ülikool (Bloomington). Bloomingtoni koduleht
Bloomington

Bloomington on mitme koha nimi: Bloomington on linn Ameerika Ühendriikides Illinoisi osariigis, McLeani maakonna halduskeskus. Bloomington on linn Ameerika Ühendriikides Indiana osariigis, Monroe maakonna halduskeskus. Bloomington on linn Ameerika Ühendriikides Minnesota osariigis Hennepini maakonnas. ...